A la sol·licitud de creació de la comissió s'ha d'adjuntar la documentació següent:
La dependència funcional de cada comissió de docència s'ha d'establir en la resolució que es dicti per constituir-la.
Cada comissió de docència ha de dependre d'una única entitat titular.
Per tal que la comissió de docència pugui desenvolupar les seves funcions, l'òrgan directiu de l'entitat titular del centre o unitat docent corresponent ha de garantir els recursos estructurals, materials i humans que siguin necessaris, en funció de les seves característiques.
Aquests recursos s'han de reflectir en el pla estratègic del centre o unitat docent i en el pla de gestió de la qualitat docent.
Els diferents òrgans de direcció dels centres, els responsables dels dispositius en què s'imparteixi la formació i les comissions de docència estan obligats a informar-se mútuament sobre les activitats laborals i formatives que afectin els residents, a fi de decidir conjuntament la seva integració correcta en l'activitat assistencial del centre o dispositiu de què es tracti i assegurar-ne així el procés d'aprenentatge.
Cada comissió de docència està constituïda pel president o presidenta, el secretari o secretària i un màxim de 20 vocals.
La presidència de les comissions de docència correspon a la persona que exerceix com a cap d'estudis de formació sanitària especialitzada.
Els vocals són designats de la manera següent:
A les comissions de docència que tinguin adscrites unitats docents de caràcter troncal, hi han d'estar representats els tutors i els residents del període formatiu troncal.
Als centres docents amb menys de cinc especialitats acreditades, s'ha d'escollir necessàriament com a vocals almenys un tutor o tutora i un o una resident per a cadascuna de les especialitats.
S'han de constituir subcomissions de docència específiques de la comissió de docència quan ho aconsellin les condicions particulars, les característiques formatives, la titulació diferent, la naturalesa vària o la dispersió geogràfica dels dispositius que es considerin necessaris per a la formació dels residents.
En tot cas, s'ha de constituir una subcomissió de docència que agrupi els tutors de les especialitats d'infermeria, a les comissions de docència de centres o unitats on es formi personal d'infermeria especialista, a fi de coordinar aquesta formació.
En la composició de la comissió de docència cal intentar respectar els criteris de paritat de gènere.
La Direcció General d'Ordenació Professional i Regulació Sanitària pot revocar qualsevol autorització concedida a una comissió de docència, un cop tramitat l'expedient contradictori corresponent, quan es constati que no compleix els requisits d'autorització i de funcionament que exigeixen en el Decret 165/2015 i resta de normativa aplicable.
Per emplenar correctament els formularis cal que els deseu, en format PDF, dins el vostre ordinador amb el nom que vulgueu i els obriu amb una versió actualitzada del programari Adobe Reader (versió 9.1 o superior ).
La sol·licitud i la documentació requerida es poden presentar directament davant les oficines de gestió empresarial (OGE) I es recomana que es faci així de manera preferent.
D'acord amb el que disposa l'article 25 de la Llei 26/2010, de 3 d'agost, de règim jurídic i de procediment de les administracions públiques de Catalunya, també es poden presentar a qualsevol registre de l'Administració de la Generalitat, i dels organismes i les entitats públiques vinculats o que en depenen.
Podeu informar-vos de les oficines de registre pròpies i les concertades de la Generalitat de Catalunya trucant al 012 o consultant la pàgina web http://sac.gencat.cat/sacgencat/AppJava/registre.jsp.
El termini màxim en què s'ha de notificar la resolució és de tres mesos, comptadors a partir de la data en què la sol·licitud hagi tingut entrada en el registre del departament competent en matèria de salut.
Exhaurit el termini anterior sense que s'hagi emès la resolució o s'hagi requerit l'esmena de la sol·licitud, s'ha d'entendre estimada la sol·licitud per silenci administratiu.
Contra les resolucions que posen fi al procediment es pot interposar un recurs d'alçada davant el conseller o consellera del Departament de Salut.